Diari Oficial de la Generalitat Valenciana


Sumari del DOGV 8636, del 17-09-2019 (2019/8688)

RESOLUCIÓ de 23 d'agost de 2019, del director general d'Agricultura, Ramaderia i Pesca, de concessió conjunta de les ajudes destinades a les agrupacions de defensa sanitària ramadera de la Comunitat Valenciana per a l'exercici 2019.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8636

Data del DOGV
:   17-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8688


Data del document
:   23-08-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 23 d'agost de 2019, del director general d'Agricultura, Ramaderia i Pesca, de concessió conjunta de les ajudes destinades a les agrupacions de defensa sanitària ramadera de la Comunitat Valenciana per a l'exercici 2019. [2019/8688]  
L'Ordre 10/2015, de 18 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, estableix les bases reguladores de les ajudes destinades a les agrupacions de defensa sanitària ramaderes de la Comunitat Valenciana (DOGV 7687, 29.12.2015); aquesta norma ha sigut modificada al seu torn per l'Ordre 4/2017, de 31 de gener (DOGV 7975, 08.02.2017).  
La convocatòria de l'ajuda per a l'exercici 2019 es va realitzar mitjançant la Resolució de 28 de novembre de 2018, de la consellera d'Agricultura, Medi Ambient, Canvi Climàtic i Desenvolupament Rural (DOGV 8446, 18.12.2018) amb una dotació pressupostària de 560.000 - amb càrrec a la línia S 3082000 del capítol IV, del programa 714.80, Agricultura i ramaderia, posteriorment mitjançant la Resolució de 29 de març de 2019, de la consellera d'Agricultura, Medi Ambient, Canvi Climàtic i Desenvolupament Rural (DOGV 8533, 23.04.2019) es va publicar una ampliació de crèdit per a aquella mateixa línia i per a l'esmentada convocatòria d'ajudes per un import de 240.000 ?; la quantia final de l'ajuda va ser de 800.000 ?, distribuïts de la manera següent:  
a) 650.000 - per a les actuacions del Pla anual zoosanitari de 2019.  
  
b) 100.000 - per a actuacions de l'annex I de l'Ordre 10/2015, de 18 de desembre.  
c) 50.000 - per a la compra de vacuna IBR.  
Instruïts els procediments de concessió de les ajudes en les respectives direccions territorials, tal com disposa l'article 8 de l'Ordre.  
  
Vistos els informes d'avaluació de les direccions territorials d'Alacant, Castelló i València elaborats a partir de les dades obtingudes de l'aplicació informàtica SUGUS per les seccions de Producció i Sanitat Animal de les tres províncies i que determinen tant els beneficiaris que compleixen tots els requisits per a accedir a les ajudes com aquells que no els compleixen, i una vegada revisat aquest procediment i dutes a terme les verificacions i comprovacions corresponents, s'han emés les llistes que a continuació s'adjunten.  
Vista la proposta de l'òrgan col·legiat segons estableix l'article 8 de l'Ordre 10/2015, de 18 de desembre.  
De conformitat amb els articles del 2 al 9 de l'esmentada ordre que estableixen els beneficiaris, requisits i actuacions objecte de subvenció, així com la quantia, els límits pressupostaris i el procediment de concessió d'aquesta, resolc:  
  
Primer  
Concedir l'ajuda, finançada amb fons propis de la Generalitat Valenciana amb càrrec a la línia S 3082000 del capítol IV del programa 714.80, Agricultura i ramaderia, als 81 sol·licitants que compleixen els requisits exigits per la normativa, indicats en l'annex 1, Llista d'expedients provats. Ajudes ADSR 2019, que comença amb ADS Ganado Bovino de Engorde Vega Baja amb CIF C 86476742 i acaba amb ADS Cunícola La Canal amb CIF P 59111661 i en el qual es detallen els expedients que compleixen els requisits per a accedir a l'ajuda amb referència a l'import sol·licitat per cada beneficiari, a l'import aprovat de subvenció (desglossats tots dos segons la naturalesa de la inversió que cal fer) així com a l'import minorat amb el motiu de la reducció d'aquest.  
L'import global final aprovat i proposat per al pagament d'aquestes ajudes ascendeix a:  
- Per execució del Programa anual zoosanitari (PAZ) de 2019: 602.446,76 -  
- Per execució de programes de l'annex I de l'Ordre 10/2015: 18.981,20 -  
- Per compra de vacuna IBR: 0,00 -  
Import total: 621.427,96 -  
Atés que aquests imports no esgoten la dotació pressupostària assignada a aquestes ajudes d'acord amb l'apartat tercer de la Resolució de 28 de novembre de 2018 per la qual es convoquen aquestes ajudes, no es fa necessari aplicar prorrateig tal com estableix l'article 9 de l'Ordre 10/2015.  
La justificació de les despeses efectuades, així com de les activitats objecte de la subvenció, s'ha de fer mitjançant la presentació del compte justificatiu, que ha d'incloure la documentació següent:  
- Memòria d'actuació justificativa de les activitats realitzades en l'ADS, en què s'acredite el compliment de l'execució del programa sanitari en totes les explotacions integrants de l'agrupació, signada pel veterinari responsable i amb el vistiplau del president de l'agrupació.  
  
- Memòria econòmica que ha d'incloure com a mínim:  
- Còpia compulsada de les factures justificatives de les despeses de direcció i execució del programa sanitari per part del veterinari encarregat de la direcció tècnica de l'ADSR o altres veterinaris que participen en la realització del programa o de les vacunes o biocides adquirits per l'agrupació i els justificants bancaris acreditatius del pagament d'aquestes.  
- Detall d'altres ingressos o subvencions que hagen finançat l'activitat subvencionada amb la indicació de l'import i la procedència.  
La data límit per a presentar aquesta documentació serà el 15 d'octubre de 2019.  
Aquesta ajuda ha sigut comunicada a la Comissió Europea, la qual li ha assignat el núm. d'identificació d'ajuda estatal SA 40345 (2014/XA).  
  
  
Segon  
Admetre a tràmit el desistiment de sol·licitant detallat en l'annex 2, Llista d'expedients desistits. Ajudes ADSR 2019, i finalment declarar conclús el procediment.  
  
Contra aquesta resolució, que posa fi a la via administrativa, es podrà interposar, amb caràcter potestatiu, recurs de reposició davant del mateix òrgan que la va dictar, en el termini d'un mes a comptar des de l'endemà en què tinga lloc la notificació d'aquesta, de conformitat amb el que s'estableix en l'article 123, en relació amb els articles 114.c i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament el recurs contenciós administratiu, en el termini de dos mesos a partir de l'endemà de la data de la notificació, davant del jutjat contenciós administratiu de la capital de província en la qual el demandant tinga el seu domicili, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze una altra via que es considere oportuna.  
  
València, 23 d'agost de 2019.- El director general d'Agricultura, Ramaderia i Pesca (O 10/2015, de 18 de desembre; DOGV 7687): Rogelio Llanes Ribas.